**PROCES VERBAL**

**Nr. 29 din 03.12.2015**

***al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”***

**Au fost prezenți**

***membrii Consiliului de Observatori*: DELEU Doina, GUREZ Lilia, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.**

**Invitați:**

Mircea Surdu – Director al postului public de televiziune ”Moldova 1”;

Veaceslav Georghișenco - Director interimar al postului ”Radio Moldova”;

Gutiera Prodan – producător al postului public de televiziune ”Moldova 1”;

Bunduchi Tatiana - Șef Serviciu programe ”Radio Moldova Tineret”;

Blanaru Galina – Șef departament financiar;

Balteanu Natalia – Contabil șef;.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din *Regulamentul CO* ca fiind deliberativă şedinţa CO cu prezenţa a 7 membri CO, respectiv a propus începerea şedinţei CO.

**S-a votat începerea şedinţei, ora 14:00: „PRO” – 7 voturi (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).**

În debutul ședinței, Preşedintele Consiliului de Observatori al IPNA Compania „Teleradio-Moldova” Doina Deleu a propus ca membrii CO să se ghideze de acelaşi mod de organizare a şedinţei ca cea din data trecută, iar pentru că dnul P.Grozavu a întârziat niţel data trecută, dna Deleu a amintit încă o dată - raportorul subiectului va avea la dispoziție 15 minute pentru a susţinerea subiectului său, după care se va trece la etapa de ”Întrebări și dezbateri” care va dura 20 minute, cu posibilitatea de prelungire a timpului după necesitate. Membrii CO se vor respecta reciproc, înaintând întrebări pe rând la ridicarea mâinii și ascultând fără a dezbate vorbitorul.

În același timp, a dat citire cap. V din Regulamentul CO ”Procedura de votare în cadrul ședințelor CO”, în special pct. 22: ”Votul deschis se exprimă prin ridicarea mâinii (…). Înainte de votare Preşedintele formulează clar problema ce se pune la vot. Secretarul şedinţei număra voturile şi le înscrie în procesul-verbal, iar Preşedintele anunţă rezultatele votării.” Și a amintit despre necesitatea respectării pct. 30 din Regulament, cităm: ”În timpul votării membrii Consiliului de Observatori nu pot lua cuvântul şi nu sunt acceptate nici un fel de comentarii.”

Preşedintele Consiliului de Observatori al IPNA Compania „Teleradio-Moldova” Doina Deleu a supus votului propunerea de organizare: raportorului se oferă 15 min, pentru întrebări și dezbateri se acorda 20 min cu posibilitatea de prelungire a timpului, formularea întrebărilor sau luarea de cuvânt se ia la ridarea mâinii și oferirea cuvântului de către președintele CO, votul deschis se exprimă prin ridicarea mâinii, iar în timpul votării membrii Consiliului de Observatori nu pot lua cuvântul şi nu sunt acceptate nici un fel de comentarii.

**S-a votat: „PRO” – 7 voturi (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).**

Preşedintele Consiliului de Observatori al IPNA Compania „Teleradio-Moldova” a menţionat faptul că Secretarul CO a depus demisia, prin urmare se propune modificarea O**rdinea de zi cu următoarele subiecte:**

1. Aprobarea demisiei Secretarului CO şi alegerea Secretarului şedinţei CO.

2. Cu privire la examinarea raportul de activitate a Serviciului Marketing, vânzări şi cercetare pentru perioada 01.11.2015 - 01.12.2015.

3. Cu privire la informaţia despre formarea creanţelor curente pentru 9 luni ale anului 2015.

4. Cu privire la analiza emisiunii televizate „Bună dimineaţa!” în perioada 23 - 27.11.2015.

**S-a votat: „PRO” – 7 voturi (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).**

Subiectul nr. 1. Aprobarea demisiei Secretarului CO şi alegerea Secretarului şedinţei CO.

Preşedintele Consiliului de Observatori al IPNA Compania „Teleradio-Moldova” explicat că Secretarul CO, Mariana Cersac a depus preşedintelui IPNA Compania „Teleradio-Moldova” cererea de demisie. În lipsa secretarului CO, dar pentru continuarea şediţei este necesară alegerea Secretarului şedinţei de azi, propunând candidatura dnei Lilia Gurez.

**S-a votat: „PRO” – 7 voturi (D. Deleu; L. Călugăru; P. Grozavu; L. Gurez; S. Nistor; V. Țapeș; L. Vasilache).**

Subiectul nr. 2. Cu privire la examinarea raportul de activitate a Serviciului Marketing, vânzări şi cercetare pentru perioada 01.11.2015 - 01.12.2015.

Președintele CO, Doina Deleu a oferit cuvânt dnului Cojocaru, şef Serviciului Marketing, vânzări şi cercetare.

La finele discuţiilor, Președintele CO, Doina Deleu a totalizat propunerile membrilor CO şi a propus de a lua act raportul de activitate **a** Serviciului Marketing, vânzări şi cercetare pentru perioada 01.11.2015 - 01.12.2015. Propunerea dlui Grozavu ca Preşedintele IPNA Compania ”Teleradio-Moldova” să prezente în prima şedinţă a lunii ianuarie 2016 Raportul de activitate a Serviciului Marketing, vânzări şi cercetare pentru 2015 şi Strategia de dezvoltare a Serviciului Marketing, vânzări şi cercetare pentru 2016. În acelaşi timp ca Preşedintele IPNA Compania ”Teleradio-Moldova” să prezente lunar în anul 2016 Raportul de activitate a Serviciului Marketing, vânzări şi cercetare.

**S-a votat: PRO – 7 voturi** (D. Deleu; L. Călugăru; L. Gurez; P. Grozavu; S. Nistor; L. Vasilache; V. Țapeș).

**Subiectul nr. 3 –**  Cu privire la informaţia despre formarea creanţelor curente pentru 9 luni ale anului 2015.

Drectorul Moldova 1, dnul Surdu a rugat respectuos membrii CO să examineze subiectul nr. 4 după care să revină la subiectul nr. 3. Preşedintele CO a supus votului propunerea de a modifica ordinea ascultării subiectelor.

**S-a votat: PRO – 7 voturi** (D. Deleu; L. Călugăru; L. Gurez; P. Grozavu; S. Nistor; L. Vasilache; V. Țapeș).

**Subiectul nr. 4**. Cu privire la analiza emisiunii televizate „Bună dimineaţa!” în perioada 23 - 27.11.2015.

Fiecare dinte membrii CO s-au expus asupra emisiunilor vizionate. La care în final au dat următoarele recomandări:

1. prezentatorii să urmeze lecţii de arta vorbirii; să fie machiaţi şi îmbrăcaţi corespunzător.
2. textele să fie întocmite şi redate în emisie exact după proiectul aprobat.
3. textele să conţină mai multă informaţie pozitivă, decât negativă.
4. emisiunea să conţină mai multe reportaje interesante, care să fie filmate şi nu scoase de pe web.
5. să fie revăzute rubricile emisiunii şi necesitatea repetării lor.

Dna Gutiera Prodan a menţionat că este de acord cu recomandările membrilor CO şi că a prezentat deja directorului Moldova 1 şi Preşedintelui IPNA Compania ”Teleradio-Moldova” noul concept al emisiunii „Bună dimineaţa!”.

Prin urmare, președintele CO, Doina Deleu propus de a lua act de analiza emisiunii televizate „Bună dimineaţa!” în perioada 23 - 27.11.2015şi a cere Preşedintelui IPNA Compania ”Teleradio-Moldova” şi Directorului TV ”Moldova 1” să prezente în luna ianuarie 2016 noul concept al emisiunii „Bună dimineaţa!”.

**S-a votat: PRO – 7 voturi (D. Deleu; L. Călugăru; L. Gurez; P. Grozavu; S. Nistor; L. Vasilache; V. Țapeș).**

**Subiectul nr. 3 –**  Cu privire la informaţia despre formarea creanţelor curente pentru 9 luni ale anului 2015.

Ţinând cont de faptul că deja este oră târzie şi dnei Blanaru i s-a permis să plece, Preşedintele CO a propus membrilor CO examinarea subiectului nr. 3 pentru o altă şedinţă. A rugat ca membrii CO să analizeze minuţios materialele pentru a discuta ușor subiectul.

**S-a votat: PRO – 7 voturi (D. Deleu; L. Călugăru; L. Gurez; P. Grozavu; S. Nistor; L. Vasilache; V. Țapeș).**

Preşedintele CO a supus votului încheierea şedinței Consiliului de Observatori al IPNA Compania ”Teleradio-Moldova”.

**S-a votat: „PRO” – 7 voturi (D. Deleu; L. Gurez; P. Grozavu; L. Călugăru; S. Nistor; V. Țapeș; L. Vasilache)**

**Durata şedinţei: 14:00-19:00.**

Au semnat:

**Preşedintele**

**Consiliului de Observatori Doina DELEU**

**Secretarul şedinţei**

**Consiliului de Observatori Lilia GUREZ**